ขอเริ่มเกริ่นนะคะ พอไม่มั่นใจในแอพสักเท่าไหร่เพราะว่าประจำเดือนหมดวันที่2 กุมภา วันนี้4กุมภามีอะไรกับแฟน แล้วแฟนสอดสดแต่ไม่มีการหลั่งนะคะ ประมาณว่าสอดแล้วเข้าออกไม่ถึง2นาที(ไม่มั่นใจว่ามีน้ำหล่อลื่นของแฟนออกมามั้ย) แต่หลังจากนั้นใส่ถุงป้องกันก่อนจะมีการหลั่งค่ะ (ก่อนหน้าจะสอดสดไม่ได้มีอะไรกับแฟนมา2วันค่ะ และแฟนไม่มีการช่วยตัวเอง) พอเปิดเข้าแอพไปเช็คดูมันขึ้นมามีโอกาสสูงในการตั้งครรภ์ เป็นไปได้มั้ยคะที่จะเชื่อแอพ แล้วโดยส่วนตัวเป็นคนที่ประจำเดือนมาไม่ปกติอยู่แล้ว จึงต้องรับยาปรับฮอร์โมนทุกๆ2เดือน กังวลมากเลยค่ะ ถ้าเกิดว่าประจำเดือนมาไม่ปกติกลัวว่าจะไม่รู้ว่ามาเพราะอะไร
สวัสดีค่ะ หากประจำเดือนมาไม่ปกติ และมีการทานยาปรับฮอร์โมนทุก 2 เดือนอยู่ ดังนั้น การนับระยะปลอดภัย ก็จะใช่ไม่ได้ ดังนั้น การมีเพศสัมพันธ์ในวันที่ 4 ก.พ. ก็ย่อมมีโอกาสตั้งครรภ์ได้ แต่หากได้ใส่ถุงยางอนามัยป้องกัน โอกาสในการตั้งครรภ์ถือว่ามีน้อยอยู่ค่ะ ส่วนการสอดใส่ในช่วงแรก ที่ยังไม่ได้ใส่ถุงยางอนามัยนั้น หากยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะหากจะให้แน่นอนว่ามีการตั้งครรภ์หรือไม่ ก็ควรลองตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ